**Lääne-Nigula Vallavalitsus**



**Pakkumuse esitamise kutse**

Kutsume Teid esitama pakkumust **Lääne-Nigula Vallavalitsuse**, registrikood 75038598, asukoht Haapsalu mnt 6, Taebla alevik, Lääne-Nigula vald, Läänemaa, (edaspidi Hankija), poolt korraldatud hankele projekteerija leidmiseks **,,Taebla Spordi- ja kultuurikeskuse tuleohutuspaigaldiste projekti koostamine“.**

1. **Hanke eesmärgiks** on Taebla spordi- ja kultuurikeskuse tuleohutuspaigaldise eel- ja põhiprojekti koostamine.
2. **Hanke üldiseloomustus**
   1. Hankija soovib välja ehitada nõuetekohased tuleohutuspaigaldised Taebla spordi- ja kultuurikeskuses. Töö käigus tuleb ka teostada hoone mõõdistus.
   2. Põhiprojekt peab vastama Ehitusseadustikule ja selle alusel koostatud Majandus ja taristuministri 17.07.2015 määrusele nr 97 ning muudele kehtivatele EV seadustele ja standarditele, mis on aluseks projekteerimisel.
   3. Tööde lõpptähtajaks 20.06.2019.
3. **Kvalifitseerimistingimused**
   1. Hankija ei sõlmi hankelepingut isikuga ja kõrvaldab hankemenetlusest pakkuja:  
      1) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;  
      2) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise või välismaalase Eestis töötamise tingimuste rikkumise võimaldamise, sealhulgas seaduses sätestatud töötasu määrast väiksema töötasu maksmise eest;  
      3) keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;

4) kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib maksuvõla puudumist ja andmeid maksuvõla tasumise ajatamise kohta iseseisvalt Maksu- ja tolliameti kodulehe kaudu;

 5) kes või kelle haldus-, juhtimis- või järelevalveorgani liige on rahvusvahelise sanktsiooni subjekt rahvusvahelise sanktsiooni seaduse tähenduses

### Pakkuja esitab kirjaliku kinnituse nimetatud aluste puudumise kohta (lisa 2).

* 1. Pakkuja peab asukohamaa seaduste kohaselt olema registreeritud äriregistris või vastavas ettevõtteregistris. Eestis asuva äriühingu registreeritust äriregistris kontrollib hankija iseseisvalt.
  2. Pakkuja peab olema registreeritud majandustegevuse registris (MTR) tegevusaladel projekteerimine, tuleohutuse projekteerimine, elektripaigaldise projekteerimine. Hankija kontrollib pakkuja registreeritust MTR-is ja pädeva isiku kutsetunnistust iseseisvalt.
  3. Pakkuja esitab sarnaste tööde (vähemalt kolm tööd viimase 3 aasta jooksul) nimekirja Lisa 3 kohasel vormil.
  4. Hankija kontrollib pakkujate kõrvaldamise aluste puudumist ja kvalifikatsiooni vastavalt punktis 3.1- 3.5 toodud tingimustele.
  5. Hankija võib jätta pakkuja kvalifitseerimata, kui ta ei vasta nimetatud tingimustele.
  6. Pakkuja, kes ei vasta kvalifitseerimise tingimustele, ei osale edasises hankemenetluses.

1. **Pakkumuste vastavaks tunnistamine või tagasilükkamine**
   1. Hankija kontrollib esitatud pakkumuste vastavust pakkumuse kutses esitatud tingimustele.
   2. Pakkumus tunnistatakse vastavaks, kui see on esitatud nõutud vormil, sellele on lisatud kõik nõutud dokumendid ja pakkumus vastab kõikidele pakkumuse kutses esitatud tingimustele.
   3. Pakkumuse võib tunnistada vastavaks, kui selles ei esine sisulisi kõrvalekaldumisi pakkumuse kutses esitatud tingimustest.
   4. Hankija lükkab pakkumuse tagasi, kui pakkumus ei vasta pakkumuse kutses esitatud tingimustele.
   5. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtaegselt ( kolme tööpäeva jooksul) esitanud nõutud selgitust.
   6. Pakkuja, kelle pakkumus on tagasi lükatud, ei osale edasises hankemenetluses.
   7. Hankija lükkab kõik pakkumused tagasi, kui:

* ei esitatud ühtegi vastavaks tunnistatud pakkumust;
* kõik esitatud pakkumused ületavad hankija eelarvelisi võimalusi;
  1. Kõigi pakkumuste tagasilükkamisel saadab hankija kirjalikku taasesitamist võimaldavas vormis teate, koos põhjendusega, kõigile pakkujatele.
  2. Juhul kui kõik pakkumused on tagasi lükatud jätab hankija endale võimaluse jätkata hankemenetlust läbirääkimistega hankemenetlusena.

1. **Maksumus**
   1. Pakkuja esitab töö maksumuse lisa 4 esitatud vormil. Maksumus peab sisaldama kõiki tööga seotud kulusid.
2. **Pakkumuste hindamine**
   1. Hankija hindab vastavaks tunnistatud pakkumusi madalaima hinna alusel.
   2. Edukaks tunnistatakse madalaima kogumaksumusega pakkumus.
   3. Kogu hindamismenetlus on konfidentsiaalne. Hindamiskomisjoni otsused on kollektiivsed ja hindamiskoosolekud kinnised. Kõigi pakkujate pakkumustes esitatud informatsioonile tagatakse konfidentsiaalsus.
   4. Teade eduka pakkumuse otsuse kohta esitatakse pakkujatele kirjalikult.
3. **Pakkumuse esitamiseks nõutavad dokumendid:**
   1. Hankes osalemise avalduse vorm (Lisa 1);
   2. Kinnitus hankemenetlusest kõrvaldamise aluste puudumise kohta (Lisa 2);
   3. Pakkuja referentsid ( Lisa 3);
   4. Pakkumuse maksumus (Lisa 4);
   5. Hankelepingu projekt (Lisa 5);
   6. Vajadusel volikiri pakkumuse allkirjastamiseks, lisatud käesoleva kutse lõppu;
4. **Pakkumuse esitamine**
   1. Pakkumus tuleb esitada digitaalselt allkirjastatuna ühes konteineris Lääne-Nigula Vallavalitsuse nimele hiljemalt 12.04.2019 kell 11.00 e-posti aadressil [vv@laanenigula.ee](mailto:vv@laanenigula.ee) .
5. **Lisainformatsioon**
   1. Pakkujatel on õigus saada Hankijalt täiendavat informatsiooni ja selgitusi Pakkumuse kutse dokumentide ja teenuse sisu kohta. Kõik pakkumuse koostamisel esilekerkinud küsimused edastada eesti keeles kirjalikus vormis e-postile: taivo.kaus@laanenigula.ee. Hankija on kohustatud vastama küsimustele **kolme** tööpäeva jooksul.
   2. Kui Pakkuja ei ole esitanud kirjalikke küsimusi hankemenetluse käigus selgituste saamiseks Hankedokumentides avastatud vastuolude, vasturääkivuste või puuduste kohta, siis on Hankijal õigus hankelepingu täitmise käigus üleskerkinud vaidluste lahendamisel lähtuda Hankija poolt osundatud tõlgendusest.
   3. Pakkuja ja Hankija ei tohi anda vale või eksitavat informatsiooni ega varjata asjaolusid, mis mõjutaksid teise osapoole tegevust, otsuseid või pakkumuse edukust. Teisele osapoolele antav informatsioon peab olema üheselt mõistetav ning selle esitaja vastutab enda poolt antud informatsiooni õigsuse eest.
   4. Objektiga tutvumiseks leppida kokku tel 51 27 342 Taivo Kaus.
6. **Lisadokumendid**
7. Lähteülesanne projekteerimisele
8. Hankes osalemise avalduse vorm (Lisa 1);
9. Kinnitus hankemenetlusest kõrvaldamise aluste puudumise kohta (Lisa 2);
10. Pakkuja referentsid ( Lisa 3);
11. Pakkumuse maksumus (Lisa 4);
12. Hankelepingu projekt (Lisa 5);

**VOLIKIRI**

………………………. *(Pakkuja nimi),* registrikood…………………., aadress…………….., …………………………*(volitaja nimi ja ametikoht)* isikus volitab ………………………………*(volitatava nimi, isikukood, amet)* olema hanke toimingutel ja küsimustes pakkuja ametlik esindaja ning allkirjastama hanke pakkumust.

Volitatava allkirja näidis:……………………………….(või digiallkiri)

Volikiri on antud ilma edasivolitamise õiguseta.

Volikiri kehtib kuni:……………………………..

Kuupäev:………………………….

Volituse andnud isiku allkiri:……………………………………(või digiallkiri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nimi, allkiri, kuupäev*