**Lähteülesanne projekteerimisele.**

Taebla Spordi- ja kultuurikeskuse tuleohutuspaigaldiste projekti koostamine.

Eesmärgiks on hoones viibivate inimeste ja hoone tuleohutuse tagamine.

Tegevust reguleerivad järgmised õigusaktid:

1. Riigikogu 05.05.2010 a seadus „Tuleohutuse seadus”;
2. Tuleohutus seaduse rakendusaktid.

**Olemasolev olukord ja tellija soovid.**

Taebla spordi- ja kultuurikeskus on 1978 aastal rajatud hoone, mille osades ruumides tegutseb täna ka Lääne-Nigula Vallavalitus ja Taebla noortekeskus. Hoones on kasutusel nn ,,Kinosaal“ 300 kohaga ja täismõõdus korvpalliväljakuga spordisaal. Spordisaali juurde kuuluvad pesuruumid ja saun. Hoone kasutus pindade järgi on järgmine:

Vallamaja osa 556 m²;

Noortekeskus 102 m²;

Spordi osa 705,3 m²;

Kultuurimaja 378 m²;

Ühiskasutatav pind (fuajee, tualetid, trepid, keldriruumid, panipaigad)-588 m².

Hoones pidevalt olevaid inimesi on päevasel ajal 20-40. Õhtusel ajal spordisaalide kasutus kuni 15. Kinosaal 15. Üritused 4 korda aastas 100-200 inimest.

Hoones on paigaldatud evakuatsioonitee valgustid välja arvatud keldriruumid. Hoone on jaotatud tuletõkketsoonideks (kinosaal, spordisaal, noortekeskus) ja ülejäänud ruumid. Hoones on olemas neli väljapääsu õue.

Hoones ei ole väljaehitatud ventilatsioonisüsteeme. On keldris ühe ventilaatoriga väljatõmme lokaalse juhtimisega.

Hoones ei ole töötavat voolikusüsteemi.

Tellija sooviks on kogu hoones välja ehitada ATS süsteem, üle vaadata evakuatsiooniteed ja nende suunad koos valgustitega. Määrata minimaalsed tuletõkketsoonid.

Töövõtja ülesandeks on ka kogu hoone mõõdistus (inventariseerimisjoonised). Mõõdistus on aluseks pindade määramisel ja kõrguste hindamisel. Teostatud töö on aluseks ka ehitisregistris andmete korrastamisel. Mõõdistuse tulemusena valmivad korruste plaanid, lõiked ( 4 lõiget), vaated. Koostatakse eksplikatsioon.

Ehitusprojekt peab vastama EVS 932:2017 standardile. Projekt tuleb vormistada digitaalse ehitusloa taotlemise nõuded jälgides, kasutades selleks juhendmaterjali ja mis on saadav siit <https://www.mkm.ee/sites/default/files/juhend_-_ehitusprojekti_digivormistamine_ehitusloa_taotlemisel_10.02.2015.pdf> . Projektdokumentatsioon antakse tellijale üle digitaalselt ja ühes eksemplaris paberkandjal.

Põhiprojekt peab valmima hiljemalt 30.05.2019. Koostatud projekt peab sisaldama töömahtude tabelit, mille alusel saab läbi viia ehitustööde hanke.

**Lisa:**

Tuletõkketsoonide joonised 2008 dwg. Failina.